WP verander twee vir halfeindstryd teen BulleDie tot dusver onoorwonne Westelike Provinsie het twee veranderings aangebring in sy opdrafspan wat Sondag in Mdantsane teen die Blou Bulle in die halfeindronde van die Supersportreeks speel. Chad Solomon begin die wedstryd op haker, en Khanyo Ngcukana is terug op die vleuel nadat hy van ʼn besering herstel het. Daar is ook twee veranderings op die bank, waar die buiteagterspeler Grant Hermanus en die slot Ruben de Villiers ʼn kans kry. Vir die res is die span behou wat die Vrystaat-vyftiental in die kwarteindronde met 26-0 geklop het. 15. Craig Barry, 14. Khanyo Ngcukana, 13. Michal Hazner, 12. Ruhan Nel, 11. Marcello Sampson, 10. Kurt Coleman, 9 Godlen Masimla, 8. Jaco Coetzee, 7. Johan du Toit, 6. Eital Bredenkamp (kaptein), 5. Eduard Zandberg, 4. Jurie van Vuuren, 3. Michael Kumbirai, 2. Chad Solomon, 1. Caylib Oosthuizen. Bank: 16. Dean Muir, 17. Frans van Wyk, 18. Ruben de Villiers, 19. Luke Stringer, 20. Herschel Jantjies, 21. Brandon Thomson, 22. Grant Hermanus.